ཡང་ཟླ་ཡིག་རྫ་རུ་བཀླགས་པ་ཡང་མང་ཙམ་འདུག་སྟེ།དཔེར་ན་ཟློས་ལ་རྫོས་དང་།ཟླ་བ་ལ་རྫ་བ།ཟླ་ཕོགས་ལ་རྫ་ཕོགས་ལྟ་བུ་དང་།ལྷག་པར་ཡིག་ཚང་ཁུངས་བཙུན་རྣམས་སུ་སྨད་མདོ་ཁམས་སྒང་དྲུག་གི་ནང་གསེས་འབྲི་རྫ་ཟབ་མོ་སྒང་ལ་འབྲི་ཟླ་ཟལ་མོ་སྒང་ཞེས་དང་།རྨ་རྫ་འབྲི་གསུམ་གྱི་ནང་ཚན་རྫ་ཆུ་ཞེས་པར་ཟླ་ཆུ་དང་།དེ་འབྲེལ་རྫ་ཆུ་འབབ་ཡུལ་གྱི་རྫ་སྟོད་ལ་ཟླ་སྟོད་ཅེས་སོགས་འཁོད་ཡོད་པར་ཟླ་ཡིག་གི་སྒྲ་དག་མའམ་སྐབས་ཐོག་དེའི་སྒྲ་གདངས་ཇི་ལྟར་ཡིན་པ་དེ་མཚོན་ཞིང་།རིམ་བཞིན་ཁ་སྐད་དུ་ཟླ་ཡིག་གི་སྒྲ་རྫ་རུ་གྱུར་བའི་རྐྱེན་གྱིས་ཡིག་སྲོལ་གྱི་ཟླ་ཆུ་ཟླ་སྟོད་སོགས་ཀྱང་རྫ་ཆུ་རྫ་སྟོད་ཅེས་ངག་སྲོལ་བཞིན་དུ་བཅོས་པར་སེམས།གཞན་སླ་ཡིག་རུ་བཀླགས་པ་ཡང་གང་མང་ཞིག་འདུག་སྟེ།དཔེར་ན།སླ་མོ་ལ་དང་།སླ་ང་ལ་དང་།སླག་པ་ལ་ཟེར་བ་སོགས་འདུག་གོ།